A Bizottság 97/31/EK irányelve

(1997. június 11.)

a gépjárművek és pótkocsijaik hátsórendszámtábla-megvilágító lámpáiról szóló 76/760/EGK tanácsi irányelvnek a műszaki fejlődéshez történő hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az Európai Parlament által és a 96/79/EK tanácsi irányelvvel [1] módosított, a gépjárművek és pótkocsijaik típusjóváhagyására vonatkozó 70/156/EGK tanácsi irányelvre [2] és különösen annak 13. cikkének (2) bekezdésére,

tekintettel a legutóbb Ausztria, Finnország és Svédország csatlakozási okmányával módosított, a gépjárművek és pótkocsijaik hátsórendszámtábla-megvilágító lámpáira vonatkozó tagállami jogszabályok közelítéséről szóló, 1976. július 27-i 76/760/EGK tanácsi irányelvre [3] és különösen annak 10. cikkére,

mivel a 76/760/EGK irányelv a 70/156/EGK irányelvvel létrehozott EGK-típusjóváhagyási eljárásra vonatkozó külön irányelvek egyike; ezért a gépjárműrendszerre, az alkatrészekre és a különálló műszaki egységekre vonatkozó, a 70/156/EGK irányelvben rögzített rendelkezéseket ezen irányelvre is alkalmazni kell;

mivel különösen a 70/156/EGK irányelv 3. cikkének (4) bekezdése és 4. cikkének (3) bekezdése követeli meg, hogy a típus-jóváhagyási eljárás elektronikus úton történő lefolytatása érdekében valamennyi külön irányelv rendelkezzék csatolt adatközlő lappal, valamint az ezen irányelv VI. melléklete alapján megadott típusbizonyítvánnyal; mivel a 76/760/EGK irányelvben előírt típusbizonyítvány(oka)t ennek megfelelően módosítani kell;

mivel az eljárásokat egyszerűsíteni kell annak érdekében, hogy bizonyos külön irányelvek és az Egyesült Nemzetek Európai Gazdasági Bizottsága által hozott megfelelő rendeletek között a 70/156/EGK irányelv 9. cikkének (2) bekezdésében megállapított egyenértékűség akkor is fennmaradjon, ha az említett rendeleteket módosítják; mivel elsősorban a 76/760/EGK irányelv műszaki követelményeit – kereszthivatkozások alkalmazásával – a 4. rendelet követelményeinek kell felváltaniuk;

mivel hivatkozás történt a legutóbb a Bizottság 97/28/EK irányelvével [4] módosított 76/756/EGK tanácsi irányelvre [5], valamint a legutóbb Ausztria, Finnország és Svédország csatlakozási okmányával módosított 76/761/EGK [6] tanácsi irányelvre;

mivel ezen irányelvben előírt intézkedések összhangban vannak a 70/156/EGK irányelvvel létrehozott, irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/760/EGK irányelv a következőképpen módosul:

1. Az 1. cikk (1) bekezdésének helyébe a következő rendelkezés lép:

"(1) A tagállamok a hátsórendszámtábla-megvilágító lámpák valamennyi olyan típusára megadják az EGK-alkatrésztípus-jóváhagyást, amely a vonatkozó mellékletekben rögzített tervezési és ellenőrzési követelményeknek megfelel."

2. A 2. cikk (1) bekezdésének helyébe a következő rendelkezés lép:

"A tagállamok a gyártó részére a hátsórendszámtábla-megvilágító lámpák 1. cikkben foglaltaknak megfelelően jóváhagyott valamennyi típusához olyan EGK-alkatrésztípus-jóváhagyási jelet adnak, amely az I. melléklet 3. függelékében feltüntetett mintának megfelel."

3. A 4. cikk helyébe a következő rendelkezés lép:

"4. cikk

A tagállamok illetékes hatóságai a 70/156/EGK irányelv 4. cikkének (6) bekezdésében meghatározott eljárás keretében tájékoztatják egymást minden egyes, ezen irányelv alapján kiadott, elutasított vagy visszavont engedélyről."

4. A 9. cikk helyébe a következő rendelkezés lép:

"9. cikk

Ezen irányelv alkalmazásában "gépjármű" minden olyan gépjármű – a sínen futó járművek, mezőgazdasági vontatók és haszonjárművek, illetve a mozgó munkagépek kivételével –, amelyet közúti forgalomban történő részvételre szántak, karosszériával rendelkezik vagy anélküli, rendelkezik legalább négy kerékkel és a legnagyobb tervezési sebessége meghaladja a 25 km/h értéket, valamint annak pótkocsijai."

5. A mellékletek helyébe az ezen irányelvhez tartozó melléklet lép.

2. cikk

(1) A tagállamok 1998. január 1-jétől vagy – amennyiben a 3. cikkben említett szövegek kihirdetése 1997. július 1. utáni időpontra tolódik – e szövegek kihirdetésének tényleges időpontja után hat hónappal a hátsórendszámtábla-megvilágító lámpákra történő hivatkozással:

- nem tagadhatják meg EK-típusjóváhagyás vagy nemzeti típusjóváhagyás kiadását a gépjárműtípus vagy a fent említett lámpatípus vonatkozásában, illetve

- nem tilthatják meg a gépjárművek nyilvántartásba vételét, értékesítését vagy üzembe helyezését, illetve a hátsórendszámtábla-megvilágító lámpák értékesítését vagy üzembe helyezését,

amennyiben a lámpák az ezen irányelvvel módosított 76/760/EGK irányelv követelményeinek megfelelnek, és azok gépjárművekbe történő beépítésük a 76/756/EGK irányelvben meghatározott követelményeknek megfelelően történt.

(2) A tagállamok 1998. október 1-jétől:

- nem kötelesek az EK-típusjóváhagyás kiadására, valamint

- megtagadhatják a nemzeti típusjóváhagyás kiadását

bármilyen járműtípus vonatkozásában a hátsórendszámtábla-megvilágító lámpákra történő hivatkozással, valamint a hátsórendszámtábla-megvilágító lámpák bármely típusa vonatkozásában, amennyiben az ezen irányelvvel módosított 76/760/EGK irányelv követelményei nem teljesülnek.

(3) 1999. október 1-jétől a hátsórendszámtábla-megvilágító lámpákra mint alkatrészekre vonatkozó és az ezen irányelvvel módosított 76/760/EGK irányelv követelményei érvényesek a 70/156/EGK irányelv 7. cikkének (2) bekezdése alkalmazásában.

(4) A fenti (2) és (3) bekezdés ellenére, a pótalkatrésznek szánt hátsórendszámtábla-megvilágító lámpák esetében a tagállamok a 76/760/EGK irányelv korábbi változataival összhangban továbbra is megadják az EK-típusjóváhagyást, illetve jóváhagyják az értékesítést és az üzembe helyezést, amennyiben a lámpák

- már használatban lévő gépjárműveken kerülnek felszerelésre, továbbá

- megfelelnek e gépjárművek első nyilvántartásba vételekor hatályban lévő követelményeknek.

3. cikk

A II. melléklet 2.1. pontjában említett, az ENSZ/EGB-előírások 4. rendeletének szakaszait és mellékleteit 1997. július 1-je előtt kihirdetik az Európai Közösségek Hivatalos Lapjában.

4. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1998. január 1-jétől megfeleljenek. Azonban, ha a 3. cikkben említett szövegek kihirdetése 1997. július 1. utáni időpontra tolódik, a tagállamok a szövegek kihirdetésének tényleges időpontját követő hat hónap múlva felelnek meg e kötelezettségnek. Erről haladéktalanul tájékoztatják a Bizottságot.

A tagállamok 1998. január 1-jétől, vagy ha a 3. cikkben említett szövegek kihirdetése 1997. július 1. utáni időpontra tolódik, a szövegek kihirdetésének tényleges időpontja után hat hónappal alkalmazzák e rendelkezéseket.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

5. cikk

Ez az irányelv az Európai Közösségek Hivatalos Lapjában való kihirdetését követő huszadik napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben, 1997. június 11-én.

a Bizottság részéről

Martin Bangemann

a Bizottság tagja

[1] HL L 18., 1997.1.21., 7. o.

[2] HL L 42., 1970.2.23., 1. o.

[3] HL L 262., 1976.9.27., 85. o.

[4] HL L 171., 1997.6.30., 1. o.

[5] HL L 262., 1976.9.27., 1. o.

[6] HL L 262., 1976.9.27., 96. o.

--------------------------------------------------

MELLÉKLET

"

MELLÉKLETEK JEGYZÉKE

I. MELLÉKLET: | Igazgatási rendelkezések a típusjóváhagyásra vonatkozóan |

1. függelék: | Adatközlő lap |

2. függelék: | Típusbizonyítvány |

3. függelék: | EK-alkatrésztípus-jóváhagyási jelek |

II. MELLÉKLET: | Hatály és műszaki követelmények |

I. MELLÉKLET

IGAZGATÁSI RENDELKEZÉSEK A TÍPUSJÓVÁHAGYÁSRA VONATKOZÓAN

1. EK-ALKATRÉSZTÍPUS-JÓVÁHAGYÁS IRÁNTI KÉRELEM

1.1. A 70/156/EGK irányelv 3. cikkének (4) bekezdése értelmében a hátsórendszámtábla-megvilágító lámpák valamely típusára vonatkozó EK-alkatrésztípus-jóváhagyás iránti kérelmet a gyártó nyújtja be.

1.2. Az adatközlő lap mintája az 1. függelékben található.

1.3. A típusvizsgálathoz az alábbiakat kell az illetékes műszaki szolgálatnak benyújtani:

1.3.1. két, az ajánlott lámpával vagy lámpákkal felszerelt minta.

2. JELÖLÉSEK

2.1. Az EK-alkatrész-típusjóváhagyásra benyújtott eszközökön az alábbiakat kell feltüntetni:

2.1.1. a gyártó kereskedelmi neve vagy védjegye;

2.1.2. cserélhető fényforrással ellátott lámpák esetében: az előírt izzólámpa típusa(i);

2.1.3. nem cserélhető fényforrással ellátott lámpák esetében: a névleges feszültség és watt-teljesítmény.

2.2. E jeleket az eszköz világító felületén vagy világító felületeinek egyikén jól olvashatóan és kitörölhetetlenül kell feltüntetni. E jeleknek – ha az eszközt a járműre szerelték – kívülről jól láthatónak kell lenniük.

2.3. Minden eszközön elegendő helyet kell biztosítani az alkatrésztípus-jóváhagyási jel feltüntetéséhez. E helyet az 1. függelékben említett rajzokon meg kell jelölni.

3. EK-ALKATRÉSZ-TÍPUSJÓVÁHAGYÁS MEGADÁSA

3.1. Amennyiben a vonatkozó követelmények teljesülnek, az EK-alkatrésztípus-jóváhagyást a 70/156/EGK irányelv 4. cikkének (3) bekezdése, illetve – adott esetben – (4) bekezdése értelmében megadják.

3.2. Az EK- típusbizonyítvány mintája a 2. függelékben található.

3.3. A 70/156/EGK irányelv VII. mellékletével összhangban a hátsórendszámtábla-megvilágító lámpák valamennyi engedélyezett típusa jóváhagyási számot kap. Ugyanazon tagállam nem adhat a hátsórendszámtábla-megvilágító lámpák több típusának is azonos jóváhagyási számot.

3.4. Amennyiben az EK-alkatrésztípus-jóváhagyást hátsórendszámtábla-megvilágító lámpát és egyéb lámpákat tartalmazó világító és fényjelző berendezéstípusra kérelmezik, adható egyetlen EK-alkatrésztípus-jóváhagyási jel is, amennyiben a hátsórendszámtábla-megvilágító lámpa ezen irányelv követelményeinek megfelel, illetve azon világító és fényjelző berendezés részét képező többi lámpa, amelyre az EK-alkatrésztípus-jóváhagyást kérték, megfelel a rá vonatkozó meghatározott irányelvek előírásainak.

4. AZ EK-ALKATRÉSZ-TÍPUSJÓVÁHAGYÁSI JEL

4.1. A 2.1. pontban említett jeleken kívül az EK-alkatrésztípus-jóváhagyási jelet is fel kell tüntetni valamennyi olyan hátsórendszámtábla-megvilágító lámpán, amely az ezen irányelv alapján jóváhagyott típusnak megfelel.

4.2. E jel az alábbiakból áll:

4.2.1. egy téglalapba foglalt kis "e" betű, amelyet az alkatrésztípus-jóváhagyást kiadó tagállam megkülönböztető betűi vagy számai követnek az alábbiak szerint:

1 Németország esetében

2 Franciaország esetében

3 Olaszország esetében

4 Hollandia esetében

5 Svédország esetében

6 Belgium esetében

9 Spanyolország esetében

11 Nagy-Britannia esetében

12 Ausztria esetében

13 Luxemburg esetében

17 Finnország esetében

18 Dánia esetében

21 Portugália esetében

23 Görögország esetében

IRL Írország esetében;

4.2.2. a téglalap alakú keret közelében a 70/156/EGK irányelv VII. mellékletében említett jóváhagyási szám 4. szakaszában található "alap típus-jóváhagyási szám", amely előtt – az EK-jóváhagyás megadása napján a 76/760/EGK irányelv legfrissebb főbb műszaki módosításaihoz rendelt sorszámot jelölve – két számjegy áll. Ezen irányelvben a sorszám 00;

4.2.3. kiegészítő jel az alábbiak szerint: "L" betű.

4.3. Az EK-alkatrésztípus-jóváhagyási jelet a lámpa vagy a lámpák egyikének fénykibocsátó felületén abban az esetben is kitörölhetetlenül és jól olvashatóan kell feltüntetni, ha a lámpákat a járműre szerelték.

4.4. Az EK-alkatrésztípus-jóváhagyási jel mintái a 3. függelék 1. ábrájában találhatók.

4.5. Amennyiben a hátsórendszámtábla-megvilágító lámpából és egyéb lámpákból álló világító és fényjelző berendezésre a 3.4. pontnak megfelelően egyetlen EK-alkatrésztípus-jóváhagyási számot adtak ki, az alábbiakból álló, egyetlen EK-alkatrésztípus-jóváhagyási jelet lehet feltüntetni:

4.5.1. egy téglalapba foglalt kis "e" betű, amelyet az alkatrésztípus-jóváhagyást kiadó tagállam megkülönböztető betűi vagy számai követnek (ld. a 4.2.1. pontot);

4.5.2. az alap típus-jóváhagyási szám (ld. a 4.2.2. pont első mondatrészét);

4.5.3. szükség esetén az előírt nyíl jele, amennyiben az a fényjelző berendezés egészére vonatkozik.

4.6. E jel bárhol feltüntethető a csoportosított, kombinált vagy összeépített lámpákon, amennyiben:

4.6.1. a jel a lámpák beszerelését követően is látható;

4.6.2. a csoportosított, kombinált vagy összeépített lámpák egyetlen fényáteresztő felülete sem távolítható el a jel is egyidejű eltávolítása nélkül.

4.7. Az azonosító jelet minden olyan lámpa esetében fel kell tüntetni, amely az EK-alkatrésztípus-jóváhagyás alapjául szolgáló irányelvnek megfelel, továbbá ugyancsak fel kell tüntetni a sorszámot (ld. a 4.2.2. pont második mondatrészét), valamint – szükség esetén – egy "D" betűt és az előírt nyilat:

4.7.1. vagy a megfelelő fénykibocsátó felületen;

4.7.2. vagy olyan módon csoportosítva, hogy a csoportosított, kombinált vagy összeépített lámpák egyértelműen azonosíthatók legyenek.

4.8. E jelölés különböző alkotóelemeinek méretei nem lehetnek kisebbek azon legkisebb méreteknél, amelyeket a különálló jelölések tekintetében – az EK-alkatrésztípus-jóváhagyás megadásának alapjául szolgáló – különböző irányelvek írnak elő.

4.9. A más lámpákkal csoportosított, kombinált vagy összeépített lámpák EK-alkatrész-típusjóváhagyási jelének mintáit a 3. függelék 2. ábrája tartalmazza.

5. TÍPUSMÓDOSÍTÁSOK ÉS A JÓVÁHAGYÁSOK MÓDOSÍTÁSA

5.1. Az ezen irányelv alapján jóváhagyott típus módosításaira a 70/156/EGK irányelv 5. cikkének rendelkezéseit kell alkalmazni.

6. GYÁRTÁSMEGFELELŐSÉG

6.1. A gyártásmegfelelőséget biztosító intézkedéseket – általános szabályként – a 70/156/EGK irányelv 10. cikkében rögzített rendelkezésekkel összhangban kell meghozni.

6.2. A sorozatgyártású tételből szúrópróbaszerűen kiválasztott eszköz B luminanciája nem lehet kisebb 2 cd/m2-nél és a gradiens képletében a 2-es tényező 3-asra cserélhető (ld. ezen irányelv II. mellékletének 2.1. pontjában említett dokumentum (9) bekezdését.)

1. függelék

Az alábbi adatokat – tartalomjegyzékkel együtt – három példányban kell benyújtani. A rajzokat megfelelő méretarányban és kellő részletességgel A4-es méretű lapon vagy A4-es méretűre hajtott lapon kell ábrázolni. A mellékelt fényképeknek megfelelően részletesnek kell lenniük.

Amennyiben a rendszerek, az alkatrészek vagy az önálló műszaki egységek elektronikus vezérlésűek, annak teljesítményadatait közölni kell.

0. ÁLTALÁNOS ADATOK

0.1. Gyártmány (a gyártó kereskedelmi neve): …

0.2. Típus- és általános kereskedelmi leírás: …

0.5. A gyártó neve és címe: …

0.7. Alkatrészek és önálló műszaki egységek esetében az EK-típus-jóváhagyási jel helye és feltüntetésének módja: …

0.8. Az összeszerelő üzem(ek) címe(i): …

1. AZ ESZKÖZ MEGNEVEZÉSE:

1.1. Az eszköz típusa: …

1.1.1. Az eszköz funkciója (funkciói): …

1.1.2. Az eszköz kategóriája vagy osztálya: …

1.1.3. A kibocsátott vagy visszavert fény színe: …

1.2. Rajz(ok), amely(ek) elég részletes(ek) az eszköz típusának megállapításához és feltünteti(k)

1.2.1. hogy az eszközt milyen mértani helyzetben kell felszerelni a járműre (ez nem vonatkozik a hátsórendszámtábla-megvilágító lámpákra): …

1.2.2. a vizsgálatok során referenciatengelynek tekintett megfigyelési tengelyt (vízszintes szög H = 0°, függőleges szög V = 0°), valamint azon pontot, amelyet az említett tesztekben referencia-középpontként kell felvenni (ez nem vonatkozik a fényvisszavető eszközökre és a hátsórendszámtábla-megvilágító lámpákra): …

1.2.3. az EK-alkatrész-típusjóváhagyási jel elhelyezésére szánt helyet: …

1.2.4. a hátsórendszámtábla-megvilágító lámpák esetében azon mértani helyzetet, ahogy az eszközt a rendszámtábla által elfoglalt helyhez képest fel kell szerelni, valamint a megfelelően megvilágított terület körvonalait: …

1.2.5. a fényszórók és az első ködfényszórók esetében a lámpák elölnézetét a lencsék bordázata és – amennyiben van – a keresztmetszet részletes feltüntetésével: …

1.3. Rövid műszaki leírás, amely – a nem cserélhető fényforrással ellátott lámpák kivételével – elsősorban az előírt fényforrások azon kategóriáját vagy kategóriáit ismerteti, amely(ek)nek meg kell felelnie(ük) a 76/761/EGK irányelvben felsorolt kategóriák valamelyikének (ez nem vonatkozik a fényvisszaverőkre): …

…

1.4. További adatok

1.4.1. A hátsórendszámtábla-megvilágító lámpák esetében nyilatkozat arról, hogy az eszköz rendeltetése szerint széles, magas, vagy mindkét típusú rendszámtábla megvilágítására szolgál: …

1.4.2. A fényszórók vonatkozásában

1.4.2.1. tájékoztatás arról, hogy a fényszóró tompított és távolsági fény előállítására egyaránt vagy a kétféle fény közül csak az egyik előállítására alkalmas: …

1.4.2.2. tájékoztatás arról – amennyiben a fényszóró tompított fény kibocsátására szolgál –, hogy bal és jobb oldali közlekedésre egyaránt vagy a kettő közül csak az egyikre alkalmas: …

1.4.2.3. ha a fényszórót állítható fényvisszaverővel szerelték fel, a fényszóró szerelési helyzetének (helyzeteinek) feltüntetése a talajhoz és a jármű hosszirányú szimmetriasíkjához képest, amennyiben a fényszóró csak azon pozíció(k)ban történő használatra szolgál: …

1.4.3. A helyzetjelző lámpákra, a féklámpákra és az irányjelző lámpákra vonatkozóan meg kell adni

1.4.3.1. hogy az eszköz használható-e két azonos kategóriájú lámpából álló szerelvényben: …

1.4.3.2. a két fényerősséggel működő eszközök (féklámpák és 2b kategóriájú irányjelzők) esetében elrendezési ábra és a két fényerőt biztosító rendszer jellemzőinek leírása: …

1.4.4. A fényvisszaverő eszközök vonatkozásában a fényvisszaverő optikai egység anyagának műszaki előírásait tartalmazó rövid ismertető: …

1.4.5. A hátrameneti lámpák vonatkozásában nyilatkozat arról, hogy az eszközt kizárólag párosával kívánják-e a járművön felszerelni: …

2. függelék

EK- TÍPUSBIZONYÍTVÁNY

A hatóság bélyegzője

Közlemény – a legutóbb a(z) …/…/EK irányelvvel módosított 76/760/EGK irányelvre való tekintettel – gépjármű/alkatrész/önálló műszaki egység [1]

- típusbizonyítványáról [2],

- típusbizonyítványa kiterjesztéséről [3],

- típusbizonyítványa kiadásának megtagadásáról [4],

- típusbizonyítványa visszavonásáról [5].

A típusbizonyítvány száma:…

A kiterjesztés indoka:…

I. SZAKASZ

0.1. Gyártmány (a gyártó kereskedelmi neve): …

0.2. Típus- és általános kereskedelmi leírás: …

0.3. A típus azonosításának eszközei, amennyiben azokat feltüntették a gépjárművön/alkatrészen/önálló műszaki egységen [6] [7]: …

0.3.1. A jelölések elhelyezése: …

0.4. A gépjármű kategóriája [8] [9]: …

0.5. A gyártó neve és címe: …

0.7. Alkatrészek és önálló műszaki egységek esetében az EK-típusjóváhagyási jel helye és felhelyezésének módja: …

0.8. Az összeszerelő üzem(ek) címe(i): …

II. SZAKASZ

1. Kiegészítő információk (adott esetben): ld. a Függelékben

2. A vizsgálatokat végző műszaki szolgálat: …

3. A vizsgálati jelentés kelte: …

4. A vizsgálati jelentés száma: …

5. Megjegyzések (adott esetben): ld. a Függelékben

6. Hely: …

7. Dátum: …

8. Aláírás: …

9. A jóváhagyó hatósághoz benyújtott információs csomag, amelynek kérelemre kiadható tartalomjegyzékét feltüntették.

1. KIEGÉSZÍTŐ ADATOK

1.1. Valamennyi lámpa vonatkozásában fel kell tüntetni:

1.1.1. az eszköz(ök) kategóriáját (kategóriáit): …

1.1.2. a fényforrások számát és kategóriáját (ez a fényvisszaverőre nem vonatkozik) [10]: …

1.1.3. a kibocsátott vagy visszavert fény színét: …

1.1.4. a jóváhagyás kizárólag pótalkatrészként, már üzembe helyezett gépjárművek esetében történő felhasználásra szól: igen/nem [11].

1.2. A világító vagy fényjelző berendezések bizonyos típusaira vonatkozó adatok:…

1.2.1. fényvisszaverő berendezés esetén: önálló/szerelvény részét képező [12]: …

1.2.2. a hátsórendszámtábla-megvilágító lámpa esetén: magas/széles rendszámtábla megvilágítására szolgáló berendezés [13]: …

1.2.3. fényszóró esetén: ha állítható fényvisszaverővel szerelték fel, a fényszóró szerelési helyzete(i) a talajhoz és a jármű hosszirányú szimmetriasíkjához képest, amennyiben a fényszóró csak azon pozíció(k)ban történő használatra szolgál: …

1.2.4. hátrameneti fényszórók esetén: párban álló eszközök egyik részeként kerül felszerelésre a gépjárművön: igen/nem [14].…

5. MEGJEGYZÉSEK

5.1. Rajzok

5.1.1. A hátsórendszámtábla-megvilágító lámpák esetén: a csatolt … sz. ábrán látható azon geometriai helyzet, ahogyan azt a rendszámtábla által elfoglalt helyhez képest fel kell szerelni, valamint a megfelelően megvilágított terület körvonalai;

5.1.2. Fényvisszaverők esetén: a csatolt … sz. ábrán látható az eszköz gépjárműre történő felszerelésére vonatkozó geometriai helyzet;

5.1.3. Egyéb világító és fényjelző berendezések esetén: a csatolt … sz. ábrán látható az eszköz gépjárműre történő felszerelésére vonatkozó geometriai helyzet, valamint a berendezés referenciatengelye és referencia-középpontja.

5.2. Fényszórók esetén: a vizsgálat során alkalmazott üzemmód (a 76/761/EGK irányelv I. mellékletének 5.2.3.9.pontja): …

3. függelék

PÉLDÁK AZ EK-ALKATRÉSZTÍPUS-JÓVÁHAGYÁSI JELRE

+++++ TIFF +++++

A fenti ábrán látható EK-alkatrésztípus-jóváhagyási jellel ellátott berendezés egy 1471 alap típus-jóváhagyási számú, Németországban (e 1), ezen irányelvnek megfelelően (00) jóváhagyott hátsórendszámtábla-megvilágító lámpa.

+++++ TIFF +++++

+++++ TIFF +++++

+++++ TIFF +++++

Megjegyzés:

A jóváhagyási jel három példája – az "A", "B" és "C" minta – a világító és fényjelző berendezések jelölésének három lehetséges változatát mutatja be, amennyiben két vagy több lámpa csoportos, kombinált vagy egymásba épített lámpák ugyanazon egységének a részét képezik. E jóváhagyási jel azt mutatja, hogy a berendezést Németországban (e 1) hagyták jóvá az 1712-es alap típus-jóváhagyási szám alapján és a következőket tartalmazza:

- a 76/757/EGK irányelvvel (HL L 262., 1976.9.27., 32. o.) összhangban jóváhagyott, az IA osztályba sorolt fényvisszaverő, 02-es sorszám,

- a 76/759/EGK tanácsi irányelvvel (HL L 262., 1976.9.27., 71. o.) összhangban jóváhagyott, a 2a kategóriába sorolt hátsó irányjelző lámpa, 01-es sorszám,

- a 76/758/EGK tanácsi irányelv (HL L 262., 1976.9.27., 54. o.) II. mellékletével összhangban jóváhagyott piros hátsó helyzetjelző lámpa (R), 02-es sorszám,

- a 77/538/EGK tanácsi irányelvvel (HL L 220., 1977.8.29., 60. o.) összhangban jóváhagyott hátsó ködlámpa (F), 00-ás sorszám,

- a 77/539/EGK tanácsi irányelvvel (HL L 220., 1977.8.29., 72. o.) összhangban jóváhagyott hátrameneti lámpa (AR), 00-ás sorszám,

- a 76/758/EGK tanácsi irányelv II. mellékletével összhangban jóváhagyott, két fényerőfokozattal működő féklámpa (S2), 02-es sorszám,

- a 76/760/EGK tanácsi irányelvvel összhangban jóváhagyott hátsórendszámtábla-megvilágító lámpa (L), 00-ás sorszám.

II. MELLÉKLET

HATÁLY ÉS MŰSZAKI KÖVETELMÉNYEK

1. HATÁLY

Ezen irányelv a gépjárművek és pótkocsijaik hátsórendszámtábla-megvilágító lámpáira vonatkozik.

2. MŰSZAKI KÖVETELMÉNYEK

2.1. Az ENSZ/EGB-előírások 4. rendeletének 1., és 5-9. szakaszában, valamint 3-5. mellékletében meghatározott követelményeket kell alkalmazni, amely az alább felsorolt dokumentumokat egységes szerkezetben tartalmazza:

- a rendelet eredeti formájában (00) [1];

- 1. sz. kiegészítés a 4. rendelethez [2],

- 2. sz. kiegészítés a 4. rendelethez [3];

- 3. és 4. sz. kiegészítés a 4. rendelethez [4],

- 5. sz. kiegészítés a 4. rendelethez [5]

az alábbi kivételekkel:

2.1.1. a "48. rendelet"-re történő hivatkozást a "76/756/EGK irányelv"-re történő hivatkozásként kell értelmezni.

2.1.2. a "37. rendelet"-re történő hivatkozást a "76/761/EGK irányelv VII. mellékleté"-re történő hivatkozásként kell értelmezni.

"

[1] Nem kívánt rész törlendő.

[2] Nem kívánt rész törlendő.

[3] Nem kívánt rész törlendő.

[4] Nem kívánt rész törlendő.

[5] Nem kívánt rész törlendő.

[6] Nem kívánt rész törlendő.

[7] Amennyiben a típusazonosítás eszköze az e típusbizonyítvány hatálya alá tartozó gépjármű-, alkatrész-, vagy önálló műszaki egységtípus leírására alkalmatlan karaktereket tartalmaz, e karakterek helyett "?" jelet kell a dokumentációban szerepeltetni (pld. ABC??123???).

[8] Nem kívánt rész törlendő.

[9] A 70/156/EGK irányelv II. mellékletében meghatározott módon.

[10] A nem cserélhető fényforrással ellátott lámpák vonatkozásában meg kell adni a fényforrások számát és együttes watt-teljesítményét.

[11] Nem kívánt rész törlendő.

[12] Nem kívánt rész törlendő.

[13] Nem kívánt rész törlendő.

[14] Nem kívánt rész törlendő.

[1]

[2]

[3]

[4]

[5] TRANS/WP.29/447.”

--------------------------------------------------